kardosdrur/scandi-wiki huggingface dataset:
Peter Eremit

Peter Eremit (død 8. juli 1115) var en fransk munk, der i 1096 ledede Folkekorstoget, en forsamling af bønder, håndværkere, lavadelige riddere, kvinder og børn, der ville befri Jerusalem, som Peter tidligere havde besøgt. Han regnedes for hellig, og havde mange beundrere. Nogle mener, han tjente som inspirator for pave Urban 2.

Peter Eremit forlod tidligt sit kloster i Amiens for at forkynde om bod og omvendelse blandt folk. En af de tidligste kilder, Albert af Aachen, fortæller, at Peter kom fra Jerusalem og gjorde sådan et indtryk på pave Urban 2., at det inspirerede sidstnævnte til sin prædiken i Clermont. I så fald har Peter spillet en afgørende rolle i denne del af Europas historie. Han samlede penge ind til de fattige, blandt andet til medgift for prostituerede, som ville begynde et anstændigt liv. Han red omkring på et æsel (som folk tog hår fra, til at lave lykkeamuletter af), vaskede sig sjældent, levede kun af vin og fisk, og gik klædt i en grå tunika af uld. Han blev kaldt "lille Peter" og havde et langt, smalt ansigt ligesom sit æsel. Benediktinermunken Guibert af Nogent mødte ham og bemærkede hans karisma. Peter påstod at være udpeget af Gud til at forkynde korstog, og at han havde et brev med fra Gud som sit bevis. 12. april samlede han sine tilhængere i Köln, og 20. april brød de op og fulgte efter en anden korsfarergruppe ledet af Walter Sans Avoir. Selv ledede Peter den første gruppe korsfarere mod Jerusalem, gennem Balkan og Byzans.

Da korsfarergruppen under ledelse af Walter Sans Avoir nåede frem til Ungarn, måtte de forhindres i at udplyndre lokalbefolkningen. Det skyldtes ren nød, men Peters gruppe opførte sig heller ikke bedre, og da byen Zemun blev angrebet og plyndret, blev en ungarsk hær sat ind mod korsfarerne og slog dem tilbage. Mod slutningen af august 1096 mødtes Walthers og Peters grupper i Konstantinopel. Disciplinen var ikke blevet bedre, og kejser Alexios 1. Komnenos ville have dem raskest muligt videre. En af de vigtigste kilder til oplysninger om Peters liv er i øvrigt kejserens datter, Anna Komnena, der var født i december 1083 og endnu ikke fyldt tretten år, da korsfarerne passerede gennem hendes hjemby.

Allerede i oktober 1096 lykkedes kejser Alexios i at overtale korsfarerne til at krydse Bosporus over til Lilleasien. Der forlod han dem uden større forsyninger eller retledning. De drog i retning Nikæa, men 21. oktober blev de angrebet af seldsjuk-sultanen Kiliq Arslans kamptrænede styrker. De døde lå i bunker, blandt dem Walter Sans Avoir, og Albert af Aachen skrev, at det var en rimelig straf for overgrebene mod jøder. Peter Eremit undslap; han døde først 8. juli 1115 i sit hjemland. I eftertid beklagede han sig højlydt over, at det var de faldnes manglende tro, der var årsag til, at Gud lod dem mislykkes i at nå frem til Jesu grav.

Referencer 

Tjek fødselsår
Kristendom
Personer fra middelalderen
Korstogene
Munke og nonner
Personer fra Frankrig
Øer efter befolkningstal

Dette er en liste over øer, ordnet efter befolkningstal. Listen angiver imidlertid kun øer, som har et befolkningstal på over en million.

Referencer 
 

 Befolkningstal
Geografiske lister
Kratviol

 
Kratviol (Viola riviniana), ofte skrevet krat-viol, er en 5-20 cm høj urt, der vokser i skove og krat. Kratviol ligner skovviol, men et kendetegn er f.eks. farven på blomstens spore, der er hvidlig eller i det mindste lysere end kronbladene. Hos skovviol er sporen violet og mørkere end kronbladene. De to arter kratviol og skovviol er forbundet ved talrige mellemformer.

Beskrivelse 
Kratviol er en flerårig urt med en rosetdannende vækst. Stænglerne er opstigende og bærer nogle få blade. Både blade og stængler er helt glatte eller i hvert fald kun svagt hårede. Bladene er spredtsiddende og hjerteformede med bugtet rand. Oversiden er klart grøn, mens undersiden er lysegrøn.

Blomstringen sker i april-maj. Blomsterne sidder på særlige stængler, og de er blegblå med en tyk, hvidlig spore og veludviklede, kvadratiske vedhæng på de øvre bægerblade. Frugterne er kapsler med få frø. Arten danner – ud over de beskrevne, normale blomster – også kleistogame, selvbestøvende blomster hen på sommeren. Frugterne har myrespredning.

Rodnettet er kraftigt og trævlet.

Højde x bredde og årlig tilvækst: 0,30 x 0,30 m (30 x 30 cm/år). Planten breder sig en smule ved hjælp nedliggende stængler, som slår rod.

Voksested 
Planten forekommer i skove og egekrat og undertiden også på overdrev og i klitter. Den er almindelig i de fleste egne, dog sjælden i Vestjylland.

I Dyndeby Kær på Bornholm findes arten sammen med bl.a. alm. fredløs, kattehale, alm. rajgræs, bidende ranunkel, engrapgræs, fløjlsgræs, gul fladbælg, lav ranunkel, leverurt, lysesiv, mannasødgræs, smalbladet kæruld og vandmynte.

Etymologi 
Artsnavnet riviniana hædrer den tyske botaniker de:August Quirinus Rivinus (1652–1723).

Billeder

Eksterne henvisninger 

 Beskrivelse af Viola riviniana hos "Den virtuella floran", en svensk side på linnaeus.nrm.se

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Blå blomster
Viol
Hallo det er jul

Hallo det er jul var DR1s julekalender i 1995. Serien var en uafhængig fortsættelse til Jul i Gammelby, og man prøvede at kopiere nogle af de gamle kulisser. Serien blev optaget i Den Gamle By i Aarhus, et museum for byernes kultur og historie. Julekalenderen foregår i begyndelsen af 1900-tallet og handler om byens skomager, hvis datter er hovedpersonen. Skomageren bliver udkonkurreret af en rig mand med automobil, som laver en træskofabrik, der sælger træsko med røde snuder.

Julekalenderen sætter fokus på emner som industrialiseringen, ligestilling og klasseforskelle.

Selvom det var en dyr julekalender for DR at producere, er den kun blevet vist én gang. Den blev dog genudsendt i 2016 sideløbende med Den Anden Verden. Julekalenderen opnåede aldrig samme popularitet som forgængeren, men har alligevel haft efterspørgsel nok til en dvd-udgivelse, der stadigt kan fås i dethailhandlen.

Rolleliste 
 Fortælleren: Søren Ryge
 Centralmutter Amalie Nielsen: Birgit Sadolin
 Reporter Jakob Laursen: Anders Peter Bro
 Trunte – Amalies niece: Ida Dalgaard Steffensen. (Sang: Regitze Glenthøj)
 Mie – Amalies niece: Nana Gaardboe Dall 
 Mads – redaktørens søn: Cyron Bjørn Melville
 Sætternissen Mikkel: Peter Reichhardt
 Telefonnissen Mette: Gunvor Reynberg
 Førstelærer Højmose: Aksel Erhardsen
 Redaktør Jokumsen: Henrik Koefoed
 Stationsforstander/Postmester: Kjeld Nørgaard
 Posten: Ejnar Hans Jensen
 Herta Jokumsen – Redaktørens kone): Marianne Mortensen
 Baron von Gullasch: Jarl Forsman
 Sognerådsformand William Søndergaard: Søren Elung Jensen
 Lærerinde Jytte Mortensen: Louise Fribo
 Træskomager Lars Jensen: Henrik Weel
 Lise Jensen – træskomagerens datter: Marie Sjøgreen Hviid
 Pianist: Søren Dahl
 Danselærerinden: Solbjørg Højfeldt
 Husassistent Maren: Elsebeth Steentoft
 Forstanderinden på børnehjemmet: Karen-Lis Ahrenkiel
 Fotograf Ferdinand Jacobsen: Hother Bøndorff
 Fotografassistent Mademoiselle Le Fatique: Dorthe Hansen Carlsen
 Trompetist Andresen: Bjørn Christensen
 Tubaisten: Anders Errboe

Ekstern henvisning 
 

Børnenes U-landskalender
Den Gamle By
Børneserier fra Danmark
Tv-julekalendere
Danske tv-serier fra 1990'erne
The Balloon-Hoax

The Balloon-Hoax (også kendt som Poe's Balloon-Hoax), udgivet 1850, er titlen på en novelle af den amerikanske forfatter og digter, Edgar Allan Poe. Novellen blev oprindeligt trykt i 1844 i en ekstraudgave af avisen The New York Sun. Dog ikke med denne titel, men med en overskrift, 
der lyder:

ASTOUNDING NEWS!
BY EXPRESS VIA NORFOLK:
* * * * * * *
THE ATLANTIC CROSSED
IN THREE DAYS!
* * * * * * *
SIGNAL TRIUMPH OF
MR. MONCK MASON'S
FLYING MACHINE!!!
I de senere genoptryk fik novellen dén titel, som den nu er kendt under – med en hentydning til, at den oprindelige artikel var opspind. Novellen er udgivet på dansk på Carit Andersens Forlag under titlen Ballon Krøniken.

Handling 

Otte personer – der i blandt et par af tidens hovedfigurer inden for konstruktionen af flyvemaskiner og to sømænd – bygger en luftballon, der skal kunne tilbagelægge turen fra det nordlige Wales til Paris i Frankrig. Første del af novellen beskriver nogle af opfindelserne bag ballonen, som blandet involverer en spiral, opfundet af Archimedes. Denne kan, når den kombineres med en fjedermekanisme, skabe en fremdrift for fartøjet. Desuden beskrives opfindelsen af et stykke tov, som – idet det hænger ud over rælingen og ned på jorden (eller havet) kan bruges til at justere ballonens højde uden brug af konventionel ballast. I anden del beskrives turen over den engelske kanal, som dog tager en uventet drejning, idet vinden pludselig viser sig særdeles gunstig til en rejse mod Amerikas nordkyst. Besætningen beslutter at ændre kursen og ankommer – uden de store besværligheder – få dage senre til amerika og bliver derved de første, som krydser Atlanten ad luftvejen.

Udgivelse af novellen 

The Complete Tales & Poems of Edgar Allan Poe, Castle Books, 1985

Noveller
Litteratur i 1850
Great Teacher Onizuka

, officielt kaldt GTO, er en manga, anime og dramaserie lavet af Tohru Fujisawa. Denne serie er en komedie, som meget hen af vejen anvender fræk og falde-på-halen-humor.

Plot 
Serien handler om den 22-årige Eikichi Onizuka. Onizuka er et tidligere bandemedlem, som er meget glad for at kigge på piger og gør sig ambitioner om at blive lærer og endda den bedste lærer i Japan. Det lykkes ham da også efter, at han har disciplineret nogle af sine elever på en ret alternativ måde. Dette er dog midlertidigt og i sidste ende er han tvunget til at tage en test for blive lærer. Trods sine dårlige odds får han alligevel et job og her begynder alt det sjove.

Referencer

Eksterne henvisninger
Glen Salmon

Glen Salmon (født d. 24. december 1977 i Harare, Zimbabwe) er en fodboldspiller med sydafrikansk nationalitet.

Salmon begyndte med professionel fodbold hos NAC Breda. I 1999/2000 sæsonen spillede Salmon 26 gange og scorede 16 mål. Dengang spilleda NAC Breda i 1. divisionen, efter direkte nedrykning året før. Også takke været Salmons mål rykkede NAC Breda op til Eredivisie igen. I sæsoner 2000/2001 og 2001/2002 scorede Salmon 12 gange i 56 kampe. FC Groningen, der ligesom NAC Breda rykkede op i 1999/2000 sæsonen, var Salmons nye klub. Fra 2003/2004 til 2004/2005 sæsonerne scorede Salmon 15 gange i 76 kampe. 

I januar 2007 skiftede Salmon igen til sin første klub, NAC Breda, på en lejeaftale der varer til sommer 2007.

Fodboldspillere fra Sydafrika
Testikelkræft

Testikelkræft er kræft i testiklernes væv. Testikelkræft er en sjælden sygdom. Det er dog den form for kræft, der i Danmark hyppigst rammer mænd og drenge mellem 15 og 40 år. Hvert år får omkring 300 danske mænd konstateret kræft i testiklerne. Heldigvis helbredes næsten alle patienter med testikelkræft – også selv om sygdommen har spredt sig. Et eksempel er cykelrytteren Lance Armstrong, som fik konstateret testikelkræft med spredning til lever, lunger, mave og hjerne. Han blev helbredt og vandt i perioden 1999-2005 cykelløbet Tour de France, dog blev hans sejre senere frataget af det internationale cykelforbund pga doping.

Hvis man opdager en hævelse i selve testiklen, bør man omgående gå til undersøgelse hos sin læge. Det er vigtigt at behandle den syge testikel så tidligt som muligt. For jo tidligere sygdommen behandles, jo enklere og hurtigere er behandlingen.

Årsag til testikelkræft 
Det vides endnu ikke, hvorfor testikelkræft opstår, men meget tyder på, at skaden sker allerede i fostertilstanden, mens fosteret er meget lille. Man har en større risiko for at udvikle testikelkræft, hvis testiklerne ikke vandrer ned i pungen eller gør det sent i livet. Teorier om, at slag, betændelse og stramme bukser kan føre til testikelkræft, er aldrig blevet påvist videnskabeligt.

Referencer

Eksterne henvisninger 

Hjælp til selvhjælpssted med online forum, dagbøger, links osv.

Kræftens Bekæmpelse om testikelkræft

Kræftsygdomme
Olympus (satellit)

Olympus var navnet på en satellit, som den 12. juli 1989 blev sendt ud i rummet fra Centre Spatial Guyanais i Kourou i Fransk Guyana. Fire år efter, i 1993, blev Olympus sprængt, da den blev ramt af et meteor, som netop passerede jorden. Det er første og hidtil eneste gang, at en satellit er blevet ramt af et meteor.

Satellitter
Vandpest

Vandpest (Elodea) er en slægt med ca. 10 arter, der er udbredt i Nordamerika. Det er vandplanter med en slynget og kun svagt forgrenet vækst. Stænglerne er runde i tværsnit og bærer bladene i kranse á tre. Bladene er linjeformede og helrandede med én tydelig midterribbe. Blomsterne er 3-tallige og uregelmæssige, idet planterne er tvebo. Frugterne er kapsler.

 Almindelig vandpest (Elodea canadensis)

 Elodea bifoliata
 Elodea canadensis
 Elodea nuttallii

Bemærk, at man i akvariesammenhænge ofte betegner arterne af Kæmpevandpest (Egeria) som "Vandpest", skønt de altså tilhører en anden slægt.

Ferskvandsakvarieplanter
Vandplanter
Frøbid-familien
Jeriko

Jeriko er en by, der ligger på Vestbredden i de af Israel besatte områder, efter Seksdagskrigen. Den betegnes som en af verdens ældste byer, da der har været bebyggelser på stedet i omkring 11.000 år.

Byen er omtalt i Bibelen under israelitternes folkevandring, hvor de støder på Jeriko. Israelitterne vil have lov til at passere, men byen afslår, hvilket får Josva til at sende hornblæsere til at gå rundt om byen, og blæse i deres horn, til bymuren falder sammen.

Historie 
Jeriko er en af verdens ældste byer, første gang bosat omkring 12.000 f.Kr, men siden forladt og bosat igen omkring 9.600-7.000 f.Kr, altså umiddelbart efter den før-keramiske neolitiske kuldeperiode i yngre dryas. På denne tid havde byen antagelig mellem 200 og 1000 indbyggere.

Det arkæologiske fundsted blev udgravet allerede fra slutningen af 1800-tallet, men i moderne tid først af arkæologen Kathleen Kenyon 1952-58, nogen år før kollegaen James Mellaart startede udgravningene af den næsten lige så gamle by Çatal Höyük i Anatolien i Tyrkiet.

Der er fundet i alt 20 bosættelseslag efter hinanden i tid, og byen var betydelig både i stenalderen, i bronzealderen, i Bibelsk tid og under Romerriget.

Kenyon var egentlig interesseret i at udforske bronzealderbyen Jeriko, som også er kendt fra Bibelen, men fandt lag på lag med ældre, neolitiske bosættelsesrester. Befolkningen levede af jordbrug med korndyrkning (hvede og byg) og gazellejagt, men næppe husdyrhold i den tidligste periode.

Det mest karakteristiske ved byen er resterne af en dødskult, hvor afdødes hovedskaller blev påsmurt ler for at genskabe ansigtstrækkene, og cowrie-skaller blev indsat i øjenhulerne. Denne forfædre-dyrkelse foregik i bolighusene og var trolig funderet i hver enkelt familie. Siden landbrugsrevolutionen med ensidig kosthold medførte stærkt reduceret levealder i neolitisk tid, på måske blot 25-30 år, er det rimeligt at antage, at det store fokus på og frygten for en alt for tidlig død gav ophav til kultussen. Man finder samme kultus i flere andre byer i området, eksempelvis i Ain Ghazal i Jordan.

Byen havde runde eller ovale stenhuse og en sammenhængende ringmur af sten, flere meter høj. Det har længe været antaget, at dette var en forsvarsmur, men nyere studier konkluderer, at dette antagelig er en mur til værn mod oversvømmelse i det, som i dag er et tørt og karrigt landskab. Det faktum, at tilsyneladende forsvarstårne var opsat på indersiden af muren, styrker teorien om, at muren ikke havde nogen militær karakter. Det samme gør det faktum, at der trolig ikke fandtes andre bosættelser i området på denne tid, som kunne have udgjort nogen trussel mod Jeriko. Et af tårnene var hult indvendigt og der blev fundet en række menneske-skeletter i hullet, som synes at være blevet placerede i tårnet i slutningen af byens andre bosættelsesperiode.

Noter 

Byer i Palæstina
Bibelske udtryk
Prinsesse Mononoke

er en animefilm instrueret af japanske animator Hayao Miyazaki. Animeen er udgivet første gang i 1997 i Japan og i 1999 i USA. I 2010 blev den så  vist i de danske biografer, dog med japansk tale og danske undertekster. I 2011 udkom den så på DVD i vist i Danmark med både et dansk og et japansk lydspor samt danske undertekster.

Synopsis

Handling 
Filmen foregår i Muromachi-perioden i Japan. I animeen ser kampen mellem skovens ånder, som forsvarer naturen og søger dens bevarelse mod menneskenes behov for ressourcerne fra naturen.

Personer

Ashitaka (アシタカ) 
Ashitaka er animeens hovedeperson og helten, som ikke vælger side, men søger at skabe harmoni natur og mennesker imellem. Den 18-årige prins fra Emishi drager ud, da han efter et forsvar af sin by er blevet forbandet og søger at hæve forbandelsen. Han drager ud for at finde skovens øverste ånd Shishigami for at bede den om hjælp.

San (サン; Prinsesse Mononoke もののけ姫) 
San er en menneskepige adopteret af ulvegudinden Moro; hun foragter menneskenes ødelæggelse af naturen og kæmper bravt imod. San forelsker sig i Ashitaka, og hendes syn på menneskene mildnes, selv om hun dog aldrig tilgiver menneskene deres gerninger mod naturen.

Mononoke er intet navn, men mere et generelt ord på japansk for ånd, gud og/eller monster. I animeen er hun klart en god person blindet af hadet mod menneskenes ugerninger mod naturen.

Eboshi (エボシ) 
Eboshi er lederen i jernværket (hvor det meste af handlingen foregår). Hun bekymrer sig meget for dem omkring sig, selv de spedalske som ingen ellers vil have noget  at gøre med. Hun er som San af hele sit hjerte et godt menneske, og selv om hun en god del af vejen kan tolkes som ond, er hun blot forblændet af sine mål.

Eboshi ønsker dem hun bekymrer sig for det bedste, og hun skyer ingen midler i at hjælpe dem, der før var forsømt. I sin søgen i at hjælpe tyer hun til våbenmagt og har folk til at udvikle bedre rifler, så hun kan bekæmpe skovens øverste ånd. Jigo har nemlig overbevist Eboshi om, at åndens død vil hjælpe byen.

Moro

Moro er en 300 år gammel ulvegudinde, der lever i Shishigami skoven med sin klan som består af Moro, Moros to ulveunger og San også kaldet Prinsesse Mononoke eller Ulveprinsessen. Moro foragter mennesker. Moro er meget gammel hun siger at hun vil bruge sit sidste bid til at dræbe Eboishi. Okkotos Vildsvineklan kommer til Shishigami skoven for at ødelægge jernværket. Okkoto er blind så San bestemmer sig for at hjælpe ham. Men alligevel bliver Okkoto forvandlet til en dæmon. San prøver at forhindre det, men bliver opslugt. Ashitaka prøver at rede San men til sidst bliver det Moro det redder San. Både Moro og Okkoto dør.

Eksterne henvisninger 
 
 Filmens officielle danske hjemmeside 

Film fra 1997
Animefilm
Film instrueret af Hayao Miyasaki
Berberin

Berberin tilhører gruppen af isochinolinalkaloider. Stoffet findes i naturen som et sekundært stofskifteprodukt hos mange planter, og det kan udvindes af forskellige berberisarter (f.eks. Almindelig Berberis) eller arter af Guldsegl-slægten (f.eks. ’’Hydrastis canadensis’’)). Stoffet danner mørkt granatrøde, nåleagtige krystaller, men det bruges også i en citrongul opløsning i æter. Berberin har samleformlen C20H17NO4, men stoffet bruges mest i form af det forholdsvist stabile svovlsure salt, berberinsulfat (C20H19O5, H2SO4).

Berberin er en base, og det smager bittert. Det virker antiseptisk over for bakterier og amøber. Desuden virker stoffet beroligende på centralnervesystemet. Det har været anvendt i traditionel, kinesisk lægekunst, men er også afprøvet under kontrollerede forhold i Vesten.

Produkter med et indhold af berberin forhandles ofte som naturmedicin og gerne under det engelskklingende navn "berberine bisulphate".

Alkaloider
Lægemidler
Benzodioxoler
Atkins-kostplan

Atkins-kosplanen er en kostplan udviklet af den amerikanske hjertelæge Robert Atkins. Den består af fire faser og tre "søjler", hvor den sidste fase skal vare resten af livet. Det tre søjler er: Kost, Motion og Kosttilskud.

Dr. Atkins var under sine studier overvægtig, og meget glad for mad. Han studerede derfor tilgængelig forskning, for at finde en måde at tabe sig på, hvor han stadig kunne spise mad han synes var lækkert. Han begyndte senere at anbefale sine patienter kostplanen, og har udgivet flere bøger.

Kostplanen går stik mod gængse fedtfattige kostplaner, og anbefaler i stedet at begrænse kulhydrater i kosten. Faktisk fremhæver Dr. Atkins fedts sundhedsværdi, pga. af de næringsstoffer det indeholder. 

Undersøgelser har vist, at Atkins kostplan er ganske effektiv hvis man vil tabe sig, og samtidig giver den tilsyneladende ikke de problemer med kolesterol, som nogen ellers havde frygtet, tværtimod. Der er dog stadig megen skepsis mod diæten, og mange både seriøse og mindre seriøse undersøgelser har prøvet at bevise at diæten er usund. Der er også angivet cases, hvor folk på diæten er blevet syge.  Det har dog ikke været muligt at bevise sammenhæng mellem sygdommen og diæten. Så vidt vides, er der endnu ikke lykkedes at komme med forskning som beviser at diæten er usund for hjertekar. Derimod klager nogen over forstoppelse og andre maveproblemer. Dr. Atkins (og mange andre) anbefaler (anbefalede) i forbindelse med sådanne problemer, at tage skaller fra loppefrø (i Danmark fås det i håndkøb på apoteket f.eks. gennem produktet HUSK), i tilfælde af problemer.

Kostplanen er ganske forskellig fra hvad en gennemsnitsborger i vesten spiser, og det kan måske være med til at gøre det svært at følge den. I hvert fald er et af hovedproblemerne med Atkins kostplan, at mange allerede falder fra efter kun et halvt til et helt år, på trods af gode resultater. (Mangler kilde, men der er flere)

Bivirkninger 
 Atkins-diæten anføres at kunne give mere diarre, træthed, udslæt og muskelkramper. 
 Et højt proteinindtag kan desuden forårsage knogleskørhed.

Referencer 

Ernæring
Slankekure
Dværgsnebolle

 
Dværgsnebolle (Viburnum davidii), også skrevet Dværg-Snebolle, er en stedsegrøn dværgbusk med en stivgrenet, halvkugleformet vækst. Hovedgrenene er oprette, mens sidegrenene er vandrette til nedliggende. Alle grene er kraftige og regelmæssigt forgrenede. Frugterne er metal-blå bær. Alle dele af planten er svagt giftige.

Beskrivelse 
Barken er først grøn og tæt håret, senere bliver den rød, men med hårene bevaret. Gamle grene er glatte og brune med tydelige barkporer. De modsatte knopper sidder for det meste skjult bag bladfoden, men ellers er de røde og tiltrykte. 

Bladene er ovale og læderagtige med tre buede, dybt nedsænkede ribber og hel rand. Oversiden er blank og mørkegrøn, mens undersiden er lysegrøn. Blomstringen sker i juni-juli, og de hvide (eller sjældnere: lyserøde) blomster sidder samlet i endestillede halvskærme. Busken er særbo, så nogle planter har kun hunlige blomster, mens andre er rent hanlige. Frugterne er himmelbå bær, som dog kun findes på de hunlige individer.

Rodnettet består af forholdsvis få, grove hovedrødder, der bærer et tæt filt af finrødder. 

Højde x bredde og årlig tilvækst: 0,80 x 0,80 m (7,5 x 7,5 cm/år).

Hjemsted 
Planten hører hjemme i Sichuan i det sydvestlige Kina. Her findes den på sur bund i fugtige bjergskovene. Her vokser arten sammen med bl.a. almindelig kvalkved (subsp. calvescens), bjergskovranke, blåbælg, Enkianthus deflexus (en art af pagodebusk), etagekornel, Euonymous sanguineus (en art af benved), guldskovranke, havehortensia, himalayabirk, kamæleonbusk, kinesisk lind, kinesisk prydæble, kinesisk styrax, klatrebrombær, klatrehortensia, komarovsyren, koreakornel (subsp. chinensis), lancetbladet berberis (var. lanceifolia), moupinepil, nikkende skovranke, omeirose, pernykristtorn, Primula incisa (en art af kodriver), Pterocarya macroptera var delavayi (en art og underart af vingevalnød), Quercus serrata (en art af eg), Rhododendron argyrophyllum, Rhododendron calophytum, Rhododendron discolor, Rhododendron nitidulum, Rhododendron pingianum (arter af rododendron), rubladet hortensia, sargentrøn, småbladet berberis, sort gedeblad, tyrkisk løn (subsp. sinicum), udspærret dværgmispel, vorteberberis og Tsuga yunnanensis (en art af hemlock)

Galleri

Note 

Stedsegrønne
Surbundsplanter
Haveplanter
Giftige planter
Kvalkved